Было чым падзяліцца з калегамі і прадстаўнікам Смалявіцкага раёна. Напрыклад, у Азярыцкаслабадской сярэдняй школе наладжаны цесны кантакт з прыходам храма Пакрова Прасвятой Багародзіцы, што знаходзіцца ў аграгарадку Азярыцкая Слабада. Служыцелі храма — частыя госці школы і актыўныя ўдзельнікі і ініцыятары разнастайных мерапрыемстваў. А іх праводзіцца мноства. Стала добрай традыцыяй ярка і цікава адзначаць святы праваслаўнага календара — Пакровы, Каляды, Вялікдзень. Да гэтых дат прымеркаваны выставы, канцэрты, тэатралізаваныя прадстаўленні, вечары, літаратурна-мастацкія кампазіцыі і інш. А ў дзень памяці Святых Пятра і Фяўронні школьнікі і педагогі арганізавалі для ўсіх жыхароў аграгарадка сапраўднае свята сям’і, якое прайшло на Цэнтральнай плошчы.